CELEX: 32018D1479
Language: lv
Date: 2018-10-03 00:00:00
Title: Komisijas Īstenošanas lēmums (ES) 2018/1479 (2018. gada 3. oktobris), ar ko pagarina termiņu, līdz kuram lietošanai 8. produkta veida biocīdos apstiprināts sulfurilfluorīds (Dokuments attiecas uz EEZ.)

4.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 249/16
               
            
         KOMISIJAS ĪSTENOŠANAS LĒMUMS (ES) 2018/1479
         (2018. gada 3. oktobris),
         ar ko pagarina termiņu, līdz kuram lietošanai 8. produkta veida biocīdos apstiprināts sulfurilfluorīds
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 14. panta 5. punktu,
         apspriedusies ar Biocīdu pastāvīgo komiteju,
         tā kā:
         
                     (1)
                  
                  
                     Aktīvā viela sulfurilfluorīds ir iekļauta Eiropas Parlamenta un Padomes Direktīvas 98/8/EK (2) I pielikumā lietošanai 8. produkta veida biocīdos, un tāpēc atbilstīgi Regulas (ES) Nr. 528/2012 86. pantam tā saskaņā ar minēto regulu tiek uzskatīta par apstiprinātu, ja vien tiek ievērotas minētās direktīvas I pielikumā noteiktās specifikācijas un nosacījumi.
                  
               
                     (2)
                  
                  
                     Sulfurilfluorīds lietošanai 8. produkta veida biocīdos ir apstiprināts līdz 2018. gada 31. decembrim. 2017. gada 28. jūnijā saskaņā ar Regulas (ES) Nr. 528/2012 13. panta 1. punktu tika iesniegts šīs aktīvās vielas apstiprinājuma atjaunošanas pieteikums.
                  
               
                     (3)
                  
                  
                     Zviedrijas kompetentā novērtētājiestāde 2018. gada 14. februārī ir informējusi Komisijas dienestus, ka saskaņā ar Regulas (ES) Nr. 528/2012 14. panta 2. punktu tā ir nolēmusi, ka būs jāveic pilnīga novērtēšana. Pilnīgai novērtēšanai atbilstīgi minētās regulas 8. panta 1. punktam ir dots 365 dienu termiņš. Novērtēšanas laikā kompetentā novērtētājiestāde var vajadzības gadījumā saskaņā ar minētās regulas 8. panta 2. punktu lūgt pieteikuma iesniedzēju iesniegt novērtēšanai pietiekamus datus. Šādā gadījumā 365 dienu termiņu pārtrauc uz laiku, kas kopā nedrīkst pārsniegt 180 dienas, ja vien to neattaisno pieprasīto datu raksturs vai ārkārtas apstākļi.
                  
               
                     (4)
                  
                  
                     Saskaņā ar Regulas (ES) Nr. 528/2012 14. panta 3. punktu 270 dienu laikā pēc kompetentās novērtētājiestādes ieteikuma saņemšanas Eiropas Ķimikāliju aģentūrai (“Aģentūrai”) ir jāsagatavo un Komisijai jāiesniedz atzinums par aktīvās vielas apstiprinājuma atjaunošanu.
                  
               
                     (5)
                  
                  
                     Līdz ar to tādu iemeslu dēļ, ko pieteikuma iesniedzējs nespēj ietekmēt, termiņš, kurā sulfurilfluorīds apstiprināts lietošanai 8. produkta veida biocīdos, var beigties, pirms tiek pieņemts lēmums par tā atjaunošanu. Tāpēc termiņu, kurā sulfurilfluorīds apstiprināts lietošanai 8. produkta veida biocīdos, ir lietderīgi pagarināt uz laiku, kas ir pietiekams pieteikuma izskatīšanai. Ņemot vērā laika periodus, kas atvēlēti kompetentajai novērtētājiestādei novērtējuma veikšanai un Aģentūrai – atzinuma iesniegšanai, apstiprinājuma termiņu ir lietderīgi pagarināt līdz 2021. gada 30. jūnijam.
                  
               
                     (6)
                  
                  
                     Izņemot apstiprinājuma beigu datumu, sulfurilfluorīdam vajadzētu joprojām būt apstiprinātam lietošanai 8. produkta veida biocīdos, ja vien tiek ievērotas Direktīvas 98/8/EK I pielikumā noteiktās specifikācijas un nosacījumi,
                  
               IR PIEŅĒMUSI ŠO LĒMUMU.
         
            1. pants
            Termiņu, līdz kuram sulfurilfluorīds ir apstiprināts lietošanai 8. produkta veida biocīdos, pagarina līdz 2021. gada 30. jūnijam.
         
         
            2. pants
            Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2018. gada 3. oktobrī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 167, 27.6.2012., 1. lpp.
         
         
            (2)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).